Public procurement notice: Contract Award Notice
Published: 2024-11-12
Buyer: Vor Frelsers Kirke
Country: DK
Region: DK011
Contract type: Services
Procedure: Restricted procedure
CPV classification: 71200000 | 71210000 | 71220000 | 71221000 | 71240000
Estimated value: 3600000 DKK
Award criteria: price, quality

Technical requirements: Vor Frelsers Kirke skal have foretaget udvendig restaurering af sandstensfriserne ved Kirkens forside, hovedindgang og tårn, samt de fire evangelister på tårnet. 

Restaureringen af de øvrige sandstensfriser har været udbudt særskilt, og restaureringen forventes gennemført ved udgangen af 2025. 

Nærværende udbud angår anskaffelse af arkitektydelser i forbindelse med restaurering og udskiftning af sandstensfriser ved kirkens tårn, indgangsparti og bagside.

Det overordnede mål med restaureringen er at sikre bevaring af Vor Frelsers Kirkes facaders opbygning med udsmykning i form af sandsten for fremtiden. Målet er at varetage og sikre de kunstneriske, statiske, arkitektoniske og kulturhistoriske værdier på kirkens facader og tårn og fastholde kirkens helstøbte arkitektur.

I perioden 2015 til 2016 er der udført en række foreløbige forundersøgelse af Nationalmuseets konserveringsfaglige konsulent efter besigtigelse fra lift. Dette er dokumenteret i en rapport, hvori der, for hver enkelt sandstensblok, fremgår en stillingtagen til udskiftning, fugernes tilstand m.v. på forundersøgelsesniveau. De foreløbige forundersøgelserne indgår som del af grundlaget for den videre proces med restaureringen.

Arkitektopgaven udbydes som en samlet arkitektrådgivning, hvilket omfatter nedenstående ydelser. Der er tilknyttet en ingeniør til Projektet. Koordinationsforpligtelsen og projekteringsledelsen ligger hos arkitekten. Ydelserne er nærmere fastlagt i ydelsesbeskrivelsen, som er vedlagt udbudsmaterialet.

Udbud:
Arkitekten skal sammen med bygherres advokat varetage tilrettelægge og udarbejdelse af udbudsmateriale for entreprenørydelse i hovedentreprise med murer og stilladsfirma som underentreprenør. Tilrettelæggelsen består både i udarbejdelse af det samlede aftalegrundlag samt vilkår for udbudsprocessen.

Herefter skal arkitekten sammen med bygherres advokat varetage selve udbudsprocessen, herunder evaluere indkomne tilbud, udarbejde indstilling til tildeling samt bistå i forbindelse med indgåelse af kontrakt. 

Projektering:
Arkitekten er overordnet ansvarlig for projektering, projekteringsledelse samt koordinering med ingeniørdelen. I den forbindelse skal arkitekten forestå udarbejdelse af tidsplan for alt arkitekt- og entreprenørarbejde.

Arkitekten skal udarbejde en beskrivelse af sten, deres kvalitet og udseende, med udgangspunkt i sten fra det stenbrud, som har leveret de hidtidige sten.

Det må forventes, at der vil være behov for forundersøgelser ved lift i fornødent omfang. 

Arkitekten skal indgå i styregruppens, Nationalmuseets og den Kongelige Bygningsinspektørs arbejde efter behov. Ydermere vil arkitekten varetage dialog og samarbejdet med Nationalmuseet som kirkens konsulent, hvor samarbejdet skal aftales nærmere med bygherres ingeniør.

Redegørelse for rensningsmetoder for sandsten. 

Der vil være behov for deltagelse i opfølgende besigtigelse med Nationalmuseet, ingeniøren og med stenhugger.

Arkitekten varetager relevante anmeldelser som del af tilsyn til kommunen.

Arkitekten skal udarbejde en sundheds- og sikkerhedsplan.

Arkitekten skal beskrive de miljømæssige forhold, borttransport af stenmateriale mv. Ydermere vil denne være ansvarlig for det samlede æstetiske billede og udtryk af murværket.

Arkitekten er ansvarlig for beskrivelse af stenhuggers bearbejdning af stenen og for reetablering af evangelistskulpturerne.

Tilsyn og byggeledelse:
Arkitekten varetager byggepladsledelse og tilsyn inkl. 1 års eftersyn, herunder blandt andet følgende opgaver: 
- Indkaldelse af byggemøder hver uge med tilhørende referat.
- Løbende vurdering i samarbejde med ingeniør om alle relevante ændringer af pro-jektet.
- Sikre behov for håndtering af kirkens løbende ugeplaner om kirkelige handlinger i arbejdstiden, hvor bygherren hver uge på en fast ugedag deler en oversigt over de planlagte aktiviteter, hvor der angives ”INGEN BYGGEPLADSSTØJ”, hvorefter al arbejde på byggeplads og stillads skal vige for kirkelige handlinger (begravelser, dåb, bryllup og andre andagter), dog må ikke-generende arbejde gerne foregå under kirkelige handlinger. Derudover er det en forpligtelse håndværkerne skal vige med larmende arbejde to timer om ugen på en fast ugedag, hvor der er babysalmesang. Ved koncerter med udenlandske solister, som ikke kan øve udenfor normal arbejdstid, er håndværkerne forpligtet til at vige med larmende arbejde efter aftale. Ved ugentlig orgelstemning (typisk afsluttet før kl. 9:00).
- Løbende kontakt til Nationalmuseet.
- Modtagekontrol af sten fra stenbrud og stikprøvekontrol af stenhuggerarbejde på værksted.

Dertil kommer, at arkitekten, sammen med entreprenøren, skal varetage supplerende arbejder inde i tårnet i mindre omfang.
Evaluering af underkriteriet ”Pris” foretages på baggrund af tilbudsgivers besvarelse af Bilag 7, fane 1. Ud fra tilbudsgivers besvarelse vil der blive beregnet en samlet ”Evalueringsteknisk Sum”, som vil danne grundlag for evalueringen.

Der henvises til udbudsbetingelsernes afsnit 10.5 for en nærmere beskrivelse af underkriteriet.
Evaluering af underkriteriet ”Organisation og bemanding” foretages på baggrund af tilbudsgivers besvarelse af Bilag 6.

Der henvises til udbudsbetingelsernes afsnit 10.3 for en nærmere beskrivelse af tilbudsevalueringen og underkriteriet.
Evaluering af underkriteriet ”Metode og fremgangsmåde” foretages på baggrund af tilbudsgivers besvarelse af Bilag 5.

Der henvises til udbudsbetingelsernes afsnit 10.2 for en nærmere beskrivelse af tilbudsevalueringen og underkriteriet.
Evaluering af underkriteriet ”Timesætning” foretages på baggrund af tilbudsgivers besvarelse af Bilag 7, fane 2. 

Der henvises til udbudsbetingelsernes punkt 10.4 for en nærmere beskrivelse af tilbudsevalueringen og underkriteriet.


Winner: Mercell Holding ASA
Number of bids: 1